ઉચ્ચ હોદ્દા પરથી નિવૃત્તિ પામ્યા હોય, ભણેલા ગણેલા અને વિચારશીલ હોય છતાં નિવૃત્ત જીવનમાં કંટાળી જઇને દુઃખોથી ઘેરાઇ જતાં કેટલાય જોવા મળતા હોય છે. એમના દુઃખો પૈકીઃ ‘‘બધી વાત સાચી, પણ એકલા શું કરવાનું, તમારા કાકી ગયા એ પછી મનની વાત કોને કરવી? ટાઇમ પાસ થાય જ નહીં. રાત્રે પણ ઉંઘ ના આવે.’’ આવી રામાયણમાં તેમના જેવા દુખીયાઓને શોધતા હોય છે. — જીવનના રાહ પર મુંઝાઇ ગયેલા આવા જીવો માટે સ્વયંપાકી મુરબ્બી શ્રી અરવિંદભાઇ અડાલજા એક પ્રેરણાસ્ત્રોત છે. દિકરી નજીક હોવા છતાં પોતાના જીવનના પોટલાનો ભાર પોતે જ ઉઠાવવાનો, કોઇના માથે મૂકી નહીં દેવાનો. સ્‍વયંપાકી. વાંચન લેખન દ્વારા ઇન્ટરનેટની બારીએથી ઝગમગતા તારલા જોવાના. અને તેથી જ તો શક્ય બને !! ‘‘હજારો ગાંઉના છેડે હૃદયના ભાવ દોડે છે’’ !! ૭૦ આજુબાજુની ઉંમરના આ યુવાનોને સલામ..